# PRÀCTICA FINAL – Pas 1) CREACIÓ BD

**DESCRIPCIÓ DELS REQUERIMENTS A TENIR EN COMPTE**

Volem implementar una BD que ens permeti gestionar el registre de comandes que es fan a un comerç i els punts que aconsegueixen els diferents clients amb les seves comandes.

Tenint en compte que:

Necessitem enregistrar les dades dels nostres clients així com els punts que van acumulant amb les seves comandes.

Necessitem tenir també enregistrat tots els nostres productes, guardant d’ells entre d’altres coses, el preu i l’estoc que tenim.

Un client pot fer diferents comandes, i cada comanda pertany només a un client.

Per cada comanda que es fa enregistrarem la data i el nom de l’establiment on s’ha realitzat.

Aleshores, s’escriuran tantes línies de comanda com productes diferents s’encomanin. Cada comanda per tant tindrà tantes línies com faci falta, però cada una d’aquestes línies formarà part d’una única comanda.

Cada línia de comanda tindrà a veure amb un producte; però donat que molta gent pot adquirir aquell producte, tindrem que els productes poden tenir a veure amb moltes línies de comandes.

A la línia de comanda enregistrarem la quantitat de producte que s’adquireix , el descompte, el preu al que se’ns ha cobrat el producte i l’import total de la línia.

**QUÈ ES DEMANA**

Amb tota aquesta informació hem de fer el corresponent anàlisi i disseny de la BD per després ja implementar-la en el nostre SGBD Oracle.

En aquesta primera part de la pràctica final per tant:

* s’ha d’analitzar i dissenyar la BD que necessiteu
* s’ha de redactar el document de descripció del model de dades
* s’han de crear els scripts que es necessiti per implementar-la
* s’han de crear les taules

***🡪 aquesta part de la pràctica es pot treballar en grup però cada un de vosaltres ha de entregar el seu propi document i crear les taules al seu entorn de treball Oracle***

- ***el document ha entregar ha de ser un document Word i la seva còpia en arxiu PDF -***

A continuació s’expliquen els passos a seguir.

**ENUNCIAT**

* **DOCUMENT DE DESCRIPCIÓ DEL MODEL DE DADES**

Aquest document ES POT TREBALLAR EN GRUP, però cada un de vosaltres ha de fer i entregar el seu propi document.

Per realitzar aquest document de manera que quedi un document amb un format correctament treballat com per poder-ho enviar a un “suposat” client, cal afegir el següent:

* una portada on aparegui la següent informació:

**PROJECTE GESTIÓ DE COMPRES**

**MODEL DE DADES**

**CFGS DAW - M02 BASE DE DADES - CURS 20-21**

*<nom alumn@>*

**[ Anàlisi i disseny realitzat amb:**

*<nom alumn@>*

*<nom alumn@>* **]**

( en un projecte real apareixeria el nom i logo de l’empresa que ho ha realitzat i el títol del projecte)

* la segona pàgina ha de contenir l’índex automàtic del contingut del document
* cada pàgina ha de tenir capçalera amb títol del projecte, i peu de pàgina amb numeració automàtica de la pàgina
* es demana corregir les faltes d’ortografia que marca el propi diccionari de Word

En quant a contingut del document pròpiament dit, ha de ser el següent:

1. INTRODUCCIÓ

🡪 una breu descripció del que el “client” podrà trobar en aquest document

1. ANÀLISI I DISSENY DE LA BD

* el DIAGRAMA E-R
* el MODEL RELACIONAL
* la DESCRIPCIÓ DETALLADA DE LES TAULES

1. SCRIPTS SQL-DDL

(a continuació es detalla cada un d’aquests punts)

* Cal fer el diagrama entitat-relació, i a continuació cal traduir aquest diagrama en el corresponent model relacional (tal i com vàreu aprendre a la UF1).
* Un cop tenim el model relacional amb les taules, els camps, i quins camps fan de identificador, i quins fan referència a altres taules, cal fer la descripció detallada de les taules 🡪 cal doncs pensar amb detall com s’ha de crear la base de dades.

Per tant, cal especificar quines han de ser les característiques amb les que han de ser creades exactament cada una de les taules que apareixen al model relacional.

🡪 a continuació teniu una graella de model per fer-ho (podeu donar-li un altre format si ho preferiu, però la informació que s’ha de donar és la que es mostra aquí)

Cal per tant omplir una graella per cada una de les taules.

|  |  |  |  |  |
| --- | --- | --- | --- | --- |
| NOM\_TAULA | | | | |
| nom del camp | tipus de dades | ha de ser obligatori? | és clau primària d’aquesta taula? | és clau forana i fa referència a alguna taula(PK) |
| nom\_camp | VARCHAR2(10)  o NUMBER(4,2)  o DATE  etc. | NOT NULL o en blanc | PK o deixar-ho en blanc | Si ho és cal posar:  FK 🡪 taula(PK) |
| ... | ... | ... | ... | per exemple:  FK 🡪 EMPLEAT(DNI) |
| ... | ... | ... | ... | ... |
| ... | ... | ... | ... | ... |

* Per la part dels scripts el primer que es necessita és el script amb les sentències SQL necessàries per crear aquestes taules, definint les corresponents restriccions (constraints) de primary key i foreign key.

Recordeu que cal tenir present l’ordre de creació de taules i restriccions per tal de no tenir problemes d’integritat referencial.

Aquest script ha de ser un arxiu de text (NO WORD) de nom CREABD\_COMPRES.

* El següent script és el que contingui les sentències SQL necessàries per poder eliminar les quatre taules sempre que sigui necessari.

Recordeu que cal tenir present l’ordre d’eliminació de les taules per tal de no tenir problemes d’integritat referencial.

Aquest script ha de ser un arxiu de text (NO WORD) de nom ELIMINABD\_COMPRES.

Per aquesta pràctica només cal tenir instal·lat l’entorn de treball oracle.

No es necessitarà fer anar cap taula creada en pràctiques anteriors.